*Tämä artikkeli kertoo kaupungista. Nimien Saint Paul ja St. Paul muista merkityksistä kerrotaan täsmennyssivulla.*


  

  

  

  

  

  

  

  

**Saint Paul** on Yhdysvalloissa Suurten järvien alueella sijaitsevan Minnesotan osavaltion pääkaupunki ja toiseksi suurin kaupunki Minneapolisin jälkeen. Nämä kaksi toisiinsa kasvanutta kaupunkia muodostavat niin sanotun kaksoiskaupungin (Twin Cities). Saint Paulin asukasluku oli vuoden 2010 väestönlaskennan mukaan 285 068.

Maantiede
---------

Näkymä kohti keskustaa.
Saint Paul sijaitsee Minnesotan osavaltion kaakkoisosassa Ramseyn piirikunnassa lähellä Mississippi- ja Minnesotajokien yhtymäkohtaa. Ympäröivä seutu on tasaista pienine kukkuloineen. Alueella on myös useita järviä. Itse kaupungin alueella on kahdeksan järveä. Naapurikaupunki lännessä on Minneapolis. Kaksi kaupunkia muodostavat esikaupunkeineen Twin Citiesin metropolialueen. Pinta-alaa Sain Paulin kaupungilla on 145 km².

Alueella vallitsee mannerilmasto. Talvet ovat kylmiä ja kesät kuumia. Paikalliset joet voivat tulvia keväisin. Ajoittain tulvat voivat aiheuttaa suurtakin vahinkoa.

Historia
--------

James J. Hill House.
Minnesota State Capitol.
Nykyisen Saint Paulin alueen alkuperäisasukkaita eli intiaaneja olivat siouxit ja ojibwat. Ensimmäisenä eurooppalaisena alueella liikkui ranskalainen Louis Hennepin vuonna 1680. Vuonna 1766 paikalle saapui puolestaan Luoteisväylää etsinyt uusienglantilainen Jonathan Carver. Hän talvehti paikan päällä ja löysi intiaanien hautausmaan. Paikka on nykyisin Indian Mound Park. Alueesta tuli muodollisesti osa Yhdysvaltoja Louisianan oston yhteydessä vuonna 1803. Liittovaltio lähetti uudelle alueelleen tutkimusretkikuntia, joista luutnantti Zebulon M. Piken retkikunta saapui Sain Paulin alueelle vuonna 1805. He pystyttivät leirin nykyiselle Pike Islandille. Pike teki sopimuksen alueen luovuttamisesta siouxien kanssa, joskin sopimus oli vahvistamaton ja siten epävirallinen. Alue käsitti myös paikan, jolle rakennettiin Fort Snelling. Alue on nykyisin puisto.

Fort Snellingin perustamisen jälkeen vuonna 1819 alueelle alkoi saapua siirtolaisia. Yksi heistä oli kanadanranskalainen Pierre Parrant. Varhainen siirtokunta Fort Snellingin vieressä sai nimekseen *Pig’s Eye Landing*  Parrantin lempinimen mukaan. Lähetyssaarnaaja Lucien Galtier vuonna 1841 puisen Paavalille pyhitetyn kappelin, jonka mukaan paikalliset alkoivat Galtierin suostuttelujen siivittämänä kutsua paikkakuntaa vanhan nimen sijaan Paavalin englanninkielisellä nimellä Saint Paul. Saint Paulista tuli minnesotan territorion pääkaupunki vuonna 1849 ja siitä tuli osavaltion pääkaupunki Minnesotan liittyessä liittovaltioon vuonna 1858. Yhdysvaltain sisällissodan syttyessä Saint Paulin asukasluku oli noin 10 000.

Kaupungin sittempään kasvuun vaikutti etenkin rautateiden saapuminen ja rautatiemagnaatti James J. Hil. Ensimmäinen Pacific Railroadin juna lähti kaupungista vuonna 1862 ja Northern Pacific Railway valmistui vuonna 1883. James J. Hillin Great Northern Railway valmistui kymmenen vuotta myöhemmin. James J. Hill kehitti kaupunkia tarkoituksenaan luoda kaupungista rautatievaltakuntansa tukikohta. Varallisuutensa takia hänen poliittinen vaikutusvaltansa kaupungissa oli humattava. Rautateiden kehityksen mukana syntyi karja- ja lihateollisuutta. Vuonna 1886 avautunut St. Paul Union Stockyards oli aikanaan maailman suurin karjan markkinapaikka. Kaupungin kehitykseen vaikutti myös irlantilainen katolinen arkkipiispa John Ireland. Ireland oli muuttanut kaupunkiin nuorena ja toi lopulta kaupunkiin suuren joukon köyhiä irlantilaisia siirtolaisia. Sain Paul sai näin selvästi katolilaisen ilmeen. Muita siirtolaisia tuli itäisistä osavaltioista, Saksasta ja Skandinaviasta.

Kaupunki kasvoi edelleen huomattavasti 1900-luvun ensimmäisellä puoliskolla. 1920- ja 1930-luvuilla se tunnettiin esimerkiksi monien gangsterien turvapaikkana. Useisiin eri gangstereihin liitetyt paikat ovat nykyisin matkailukohteita. Väkiluku kasvoi huippuunsa vuonna 1960, jolloin se oli lukemassa 313 411. Sittemmin taloudelliset vaikeudet iskivät kuitenkin kaupunkiin. Esimerkiksi monet sen lihatehtaista joutuivat sulkemaan ovensa kysynnän laskiessa 1970-luvulla. Seurasi myös muuttoliike kaupungin keskustasta sen esikaupunkialueille. Keskusta-aluetta on sittemmin pyritty elvyttämään erilaisin hankkein. Väkiluku kääntyi jälleen kasvuun 1990-luvulla. Valkoisten suhteellinen osuus on laskenut, kun taas aasialaisten, afroamerikkalaisten ja latinojen on taas noussut.

Talous
------

Como Park Zoo and Conservatory.
Saint Paulin talouden kulmakiviä ovat nykyisin opetus- ja terveysala, hallinto, finanssiala ja teollisuus. Paikallisen teollisuuden tuotteisiin lukeutuvat esimerkiksi autot, kemikaalit, tietokoneet ja terveydenhuoltovälineet. Kaupungissa on myös korkean teknologian alan yrityksiä ja vakuutusalalla on huomattava vaikutus.

Kotitalouksien keskimääräiset vuosittaiset ansiot Saint Paulissa aikavälillä 2014–2018 olivat 55 085 Yhdysvaltain dollaria ja henkilöä kohden 30 036 dollaria. 19,9 % väestöstä eli köyhyysrajan alapuolella.

Väestö
------

Xcel Energy Center.
Saint Paulin asukasluku oli vuoden 2010 väestönlaskennan mukaan 285 068 ja vuoden 2019 arvion mukaan 308 096. Twin Citiesin metropolialueen asukasluku oli vuonna 2010 3 279 833. Kaupungin asukkaista 56,7 % oli taustaltaan valkoisia (latinot pois lukien 51,4 %), 16 % afroamerikkalaisia, 0,9 % intiaaneja, 9,6 % latinoja mistä tahansa rodusta ja 18,4 % aasialaisia. 29,6 % kaupungin asukkaista puhui kotonaan jotakin muuta kieltä kuin englantia, ja 19,7 % kaupungin asukkaista oli syntynyt ulkomailla.

Kulttuuri
---------

Paikallisia museoita ovat esimerkiksi Science Museum of Minnesota, Minnesota Museum of American Art ja Minnesota Transportation Museum. Ordway Center for the Performing Arts toimii Minnesotan oopperan toimitiloina. Samaa rakennusta käyttää myös St. Paul Chamber Orchestra. St. Paul Winter Carnival on vuosittain jää- ja lumiveistoksiin keskittynyt tapahtuma.

Minnesota Wild on paikallinen jääkiekkoseura ja sen kotiareena on Xcel Energy Center. Minnesota United FC on jalkapalloseura, jonka kotikenttä on Allianz Field. St. Paul Saints on baseballseura ja Minnesota Roller Derby on naisten roller derby -liiga.

Lähteet
-------

1. 1 2 3 4 5 6 7 8 9 10 11 12 13 14  Saint Paul Encyclopaedia Britannica. Viitattu 31.5.2020. (englanniksi)
2. 1 2 3 4 5 6 7 8 9  *Cities of the United States*, s. 299-308. Kuudes painos. Gale, 2009. ISBN 978-1-4144-3759-0. (englanniksi)
3. 1 2 3  QuickFacts Saint Paul city, Washington United States Census Bureau. Viitattu 31.5.2020. (englanniksi)
4. ↑  Sports & Recreation *Visit Saint Paul*. Viitattu 31.5.2020. (englanniksi)

Aiheesta muualla
----------------

* Matkaopas aiheesta Saint Paul Wikivoyagessa (englanniksi)

* Kuvia tai muita tiedostoja aiheesta **Saint Paul** Wikimedia Commonsissa

Minnesotan osavaltio

|  |  |
| --- | --- |
| Alueet | 
* Arrowhead
* Boundary Waters
* Buffalo Ridge
* Central
* Coulee Region
* Greater Minnesota
* Iron Range
* Minnesota River Valley
* North Shore
* Northwest Angle
* Pipestone
* Red River Valley
* Southeast
* Twin Cities metropolitan area

 |
| Huomattavat kaupungit | 
* Bloomington
* Duluth
* Minneapolis
* Rochester
* Saint Cloud
* Albert Lea
* Alexandria
* Andover
* Anoka
* Apple Valley
* Austin
* Bemidji
* Blaine
* Brainerd
* Brooklyn Center
* Brooklyn Park
* Buffalo
* Burnsville
* Champlin
* Chanhassen
* Chaska
* Cloquet
* Columbia Heights
* Coon Rapids
* Cottage Grove
* Crystal
* Eagan
* East Bethel
* Eden Prairie
* Edina
* Elk River
* Fairmont
* Faribault
* Farmington
* Fergus Falls
* Forest Lake
* Fridley
* Golden Valley
* Ham Lake
* Hastings
* Hibbing
* Hopkins
* Hutchinson
* Inver Grove Heights
* Lakeville
* Lino Lakes
* Mankato
* Maple Grove
* Maplewood
* Marshall
* Mendota Heights
* Minnetonka
* Moorhead
* Mounds View
* New Brighton
* New Hope
* New Ulm
* Northfield
* North Mankato
* North St. Paul
* Oakdale
* Owatonna
* Plymouth
* Prior Lake
* Ramsey
* Red Wing
* Richfield
* Robbinsdale
* Rosemount
* Roseville
* **Saint Paul** (pääkaupunki)
* St. Louis Park
* St. Peter
* Sartell
* Sauk Rapids
* Savage
* Shakopee
* Shoreview
* South St. Paul
* Stillwater
* Vadnais Heights
* West St. Paul
* White Bear Lake
* Willmar
* Winona
* Woodbury
* Worthington

 |
| Piirikunnat | 
* Aitkin
* Anoka
* Becker
* Beltrami
* Benton
* Big Stone
* Blue Earth
* Brown
* Carlton
* Carver
* Cass
* Chippewa
* Chisago
* Clay
* Clearwater
* Cook
* Cottonwood
* Crow Wing
* Dakota
* Dodge
* Douglas
* Faribault
* Fillmore
* Freeborn
* Goodhue
* Grant
* Hennepin
* Houston
* Hubbard
* Isanti
* Itasca
* Jackson
* Kanabec
* Kandiyohi
* Kittson
* Koochiching
* Lac qui Parle
* Lake
* Lake of the Woods
* Le Sueur
* Lincoln
* Lyon
* McLeod
* Mahnomen
* Marshall
* Martin
* Meeker
* Mille Lacs
* Morrison
* Mower
* Murray
* Nicollet
* Nobles
* Norman
* Olmsted
* Otter Tail
* Pennington
* Pine
* Pipestone
* Polk
* Pope
* Ramsey
* Red Lake
* Redwood
* Renville
* Rice
* Rock
* Roseau
* St. Louis
* Scott
* Sherburne
* Sibley
* Stearns
* Steele
* Stevens
* Swift
* Todd
* Traverse
* Wabasha
* Wadena
* Waseca
* Washington
* Watonwan
* Wilkin
* Winona
* Wright
* Yellow Medicine

 |